बर्मिंघम. एजबेस्टन में खेले जा रहे पहले टेस्ट के पहले दिन विराट कोहली ने जो रूट के 'माइक ड्रॉप' सेलिब्रेशन की नकल की थी। गुरुवार को इंग्लैंड के कप्तान रूट ने कहा, "उनके (विराट) इस तरह के रिएक्शन से सीरीज में रोमांच आ गया।" दरअसल, रूट ने वनडे सीरीज के आखिरी मैच में शतक लगाने के बाद कोहली की तरफ देखते हुए बल्ला गिराया था। विराट ने बुधवार को रूट को रन आउट कर उन्हीं की तरह हाथ से बल्ला गिराने जैसे इशारा किया। उस वक्त रूट 80 रन के स्कोर पर थे।